Bogdán repül a Liverpool kezdőjéből
A hiba sem jött jól, ráadásul Mignolet is felépült.
A magyar válogatott kapusa, Bogdán Ádám szűk egy hete megkapta a lehetőséget Jürgen Klopptól, Simon Mignolet sérülése miatt ő védett a Watford elleni idegenbeli bajnokin. Sajnos a nyáron igazolt kapus már a harmadik percben potyagólt kapott, csapata pedig háromgólos vereséget szenvedett az újonc otthonában.

A hálóőr a találkozót követően elismerte hibáját:

  Elejtettem a labdát, aztán úgy éreztem, megszereztem, ekkor Ake kirúgta a kezemből és betalált. Ha elsőre megfogom, akkor nincs miről beszélni. Úgy éreztem, mindkét kezem a labdán volt, de a másodperc töredékéről beszélünk, a játékvezető nem is láthatta, mi történt. Elsőre meg kellett volna fognom a labdát. Hibáztam, remélem ebből is tanulok.

Most viszont úgy tűnik, hogy Bogdán ismét a kispadon találja magát. A Telegraph arról számolt be, hogy a sérüléséből felépülő belga kapus visszatér, és vele kezdődik majd a Pool összeállítása a szombati Leicester elleni bajnokin.
labdarúgás